
Text rozhodnutia
Súd: Krajský súd Košice Spisová značka: 5Sd/72/2015 Identifikačné číslo súdneho spisu: 7015201441 Dátum vydania rozhodnutia: 25. 01. 2016 Meno a priezvisko sudcu, VSÚ: JUDr. Mgr. Andrea Jurková ECLI: ECLI:SK:KSKE:2016:7015201441.1 Uznesenie Krajský súd v Košiciach, samosudkyňou JUDr. Tamarou Sklenárovou, v právnej veci navrhovateľa : R.. V. T., I..: XX. XX. XXXX, bytom U.. Z. Č.. XXX/XX, XXX XX N., proti odporkyni : Sociálna poisťovňa, Ústredie Bratislava, ul. 29 augusta č. 8, 813 63 Bratislava, v konaní o starobnom dôchodku, t a k t o r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Návrhom zo dňa 30. 11. 2015 sa navrhovateľ domáhal preskúmania zákonnosti rozhodnutia odporkyne zo dňa 09. 11. 2015 č. XXX XXX XXXX X, ktorým mu bol starobný dôchodok ku dňu 01. 09. 2015 zamietnutý, pretože menovaný nespĺňa zákonné podmienky uvedené v ustanovení § 65 ods. 1 a 2, § 274 ods. 1 zákona č. 461/2003 Z. z. o sociálnom poistení v znení zákona č. 461/2003 Z. z. o sociálnom poistení v znení zákona č. 555/2007 Z. z. a § 21 ods. 1 a § 174 zákona č. 100/1988 Zb. o sociálnom zabezpečení v znení neskorších predpisov. Písomným podaním zo dňa 19. 01. 2016, doručeným tunajšiemu súdu dňa 21. 01. 2016 navrhovateľ oznámil tunajšiemu súdu, že na podanom návrhu netrvá, berie ho späť a žiada konanie zastaviť. Podľa ustanovenia § 250d ods. 3 O.s.p. súd uznesením konanie zastaví, ak žaloba bola vzatá späť. V zmysle ustanovenia § 250h ods. 2 O.s.p. až do rozhodnutia súdu môže navrhovateľ žalobu vziať späť. Vzhľadom na to, že navrhovateľ vzal návrh o preskúmanie zákonnosti rozhodnutia správneho orgánu späť, súd rozhodol v súlade s citovanými zákonnými ustanoveniami tak, ako je to uvedené vo výrokovej časti tohto uznesenia. Súd rozhodol o trovách konania v zmysle ustanovenia § 146 ods. 1 písm. c), § 246c a § 250l ods. 2 O.s.p., podľa ktorých, žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach, a to v dvoch písomných vyhotoveniach. V odvolaní sa musí popri všeobecných náležitostiach podľa ustanovenia § 42 ods. 3 O.s.p. uviesť, proti ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.

